b'\n_START_ARTICLE_\nTulipa kaufmanniana\n_START_SECTION_\nBeskrivelse\n_START_PARAGRAPH_\nBladene er brede og gr\xc3\xa5gr\xc3\xb8nne p\xc3\xa5 begge sider og er helrandede med r\xc3\xb8dlig spids. Blomstringen sker allerede i marts-april. Blomsterne har seks blosterblade med brunr\xc3\xb8d yderside og lysegul inderside. Centrum i blomsten er oranger\xc3\xb8d. St\xc3\xb8vdragerne og st\xc3\xb8vfanget er lysegule. Fr\xc3\xb8standen modner midt p\xc3\xa5 sommeren og fr\xc3\xb8ene kan etablere sig p\xc3\xa5 det rette voksested._NEWLINE_L\xc3\xb8get er glat og r\xc3\xb8dbrunt med hvidlig spids. Rodnettet er typisk for l\xc3\xb8gv\xc3\xa6kster: tr\xc3\xa6vlet og alle sammen udg\xc3\xa5ende fra rodskiven i bunden af l\xc3\xb8get._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 0,30 x 0,20 m (30 x 20 cm/\xc3\xa5r).\n_START_SECTION_\nHjemsted\n_START_PARAGRAPH_\nPlanten findes i bjergomr\xc3\xa5derne i Kasakhstan, usbekistan, Tadsjikistan og Kirgisistan, hvor der er lys\xc3\xa5bne l\xc3\xb8vskove eller skovstepper._NEWLINE_I Chatkal Nature Reserve, i det vestlige Tien Shan, Usbekistan, findes den sammen med blandt andre: Acer turkestanicum, Allium aflatunense, almindelig berberis, almindelig vin, Anemonastrun protractum, broget salvie, glat lakrids, havemalurt, Juniperus turkestanica, kleopatras n\xc3\xa5l, Malus kirghisorum, markstenkl\xc3\xb8ver, Paeonia hybrida, Prunus sogdiana, smalbladet s\xc3\xb8lvblad, Sorbus tianschanica, tatarisk gedeblad, Trollius altaicus, Tulipa dasystemon, Ulmus densa, Vinca erecta, vortebirk og vrietorn.'